turjo4nis/wikipedia-bn-dump-20250701 huggingface dataset:
ইরানের প্রদেশসমূহ

ইরান ৩০টি প্রদেশে বিভক্ত। ফার্সি ভাষায় এগুলির নাম ওস্তন (استان ostān ওস্তান, বহুবচনে استان‌ها ওস্তন্‌হা)। প্রতিটি প্রদেশ একটি স্থানীয় (সাধারণত বৃহত্তম) শহর থেকে শাসিত হয়, যাকে প্রদেশটির রাজধানী (ফার্সি ভাষায়: مرکز মার্কাজ) বলা হয়। প্রদেশের প্রশাসক হিসেবে থাকেন একজন গভর্নর (ফার্সি ভাষায়: استاندار ওস্তনদর), এবং তাঁকে অভ্যন্তরীণ মন্ত্রণালয় নিয়োগদান করে।

প্রতিটি প্রদেশ আবার অনেকগুলি অংশে বিভক্ত, যাদেরকে ফার্সি ভাষায় বলে শাহ্‌রেস্তন (شهرستان)। প্রতিটি শাহ্‌রেস্তন আবার অনেকগুলি জেলায় বিভক্ত, যেগুলিকে বাখ্‌শ বলে। ( بخش)।

একেকটি শাহ্‌রেস্তান সাধারণত একাধিক শহর (ফার্সি ভাষায়: شهر শাহ্‌র) এবং অনেক গুচ্ছগ্রাম (ফার্সি ভাষায়: دهستان দেহেস্তন) নিয়ে গঠিত। শাহ্‌রেস্তনের একটি শহরকে সাধারণত সেটির রাজধানী বা কেন্দ্রীয় শহরের মর্যাদা দেয়া হয়।

ইতিহাস 
১৯৫০ সাল অবধি ইরান ১২টি প্রদেশে বিভক্ত ছিল: আর্দালান, অজারবাইজন, বালুচিস্তান, ফারস, গিলন, আরাক-ই-আজম, খোরাসন, খুজেস্তন, কেরমান, লারেস্তন, লোরেস্তন এবং মাজান্দারান। ১৯৫০ সালে ইরানকে ১০টি প্রদেশে এবং তার অধীনে অনেকগুলো গভর্নরেটে ভাগ করা হয়: গিলান; মাজান্দারান; পূর্ব আজারবাইজান; পশ্চিম আজারবাইজান; কের্মানশাহ; খুজেস্তন; ফার্স; কের্মান; খোরাসন; এসফাহন।  ১৯৬০ হতে ১৯৮১ সাল পর্যন্ত এক এক করে অনেকগুলো গভর্নরেটকে প্রদেশে উন্নীত করা হয়। সর্বশেষ ২০০৪ সালে তৎকালীন সর্ববৃহৎ খোরাসান প্রদেশকে তিন ভাগে ভাগ করে তিনটি নতুন প্রদেশ সৃষ্টি করা হয়।

টীকা ও তথ্যসূত্র

আরও দেখুন 

ইরান
দেশের প্রথম স্তরের প্রশাসনিক উপবিভাগ
এশিয়ার দেশের প্রশাসনিক উপবিভাগ
ইরানের প্রদেশ
দেশের প্রশাসনিক উপবিভাগের তালিকা
ইরানের প্রশাসনিক উপবিভাগ
আল আনবার প্রদেশ

আল আনবার প্রদেশ () ইরাকের একটি প্রদেশ। আয়তনের দিক থেকে এটি ইরাকের বৃহত্তম প্রদেশ, কিন্তু এটি ইরাকের সবচেয়ে জনবিরল প্রদেশগুলির একটি। সৌদী আরব, সিরিয়া ও জর্দানের সাথে প্রদেশটির সীমান্ত আছে। আল আনবারের সংখ্যাগরিষ্ঠ মুসলিম সুন্নি আরব। আর রামাদি শহর প্রদেশটির রাজধানী।

১৯৭৬ সালের আগে প্রদেশটি "রামাদি" নামে পরিচিত ছিল। ১৯৬২ সালের আগে এর নাম ছিল "দুলাইম"।

তথ্যসূত্র

আরও দেখুন 

ইরাকের প্রদেশ
আর্বিল প্রদেশ

আর্বিল প্রদেশ (; কুর্দি ভাষায়: هه‌ولێر) ইরাকের একটি প্রদেশ। প্রদেশটি উত্তর ইরাকে অবস্থিত। প্রাদেশিক রাজধানী আর্বিল শহরের নামে প্রদেশটির নামকরণ করা হয়েছে।

আর্বিল প্রদেশের আয়তন ১৪,৪২৮ বর্গকিলোমিটার। ২০০১ সালের হিসাব অনুযায়ী এখানে প্রায় ১৪ লক্ষ লোক বাস করেন। এখানে প্রধানত কুর্দি গোত্রভুক্ত লোকদের বাস, তবে আসিরীয়, আরব ও তুর্কমেন গোত্রের লোকেরা সংখ্যালঘু সম্প্রদায় হিসেবে এখানে বাস করে। ১৯৭৪ সালের পর থেকে আর্বিল প্রদেশটি উত্তর ইরাকের স্বায়ত্বশাসিত কুর্দি অঞ্চল তথা ইরাকি কুর্দিস্তানের অংশ।

প্রদেশের অর্থনীতি মূলত কৃষিনির্ভর। সাদ্দাম হোসেন ও ইরাকি কুর্দিদের মধ্যে লড়াইয়ে এলাকাটির ব্যাপক ক্ষয়ক্ষতি হয়। তবে অনেক স্থানীয় অধিবাসী জাতিসংঘের নিষেধাজ্ঞা উপেক্ষা করে ব্যবসা করে (এর মধ্যে চোরাচালানিও অন্তর্ভুক্ত) জীবিকা অর্জন করেছেন।

২০০৪ সালের আগস্ট থেকে এখানে দক্ষিণ কোরীয় সৈন্যের একটি দল এখানে শান্তিরক্ষা ও পুনর্নির্মাণ কাজ দেখাশোনার দায়িত্বে আছে।

তথ্যসূত্র

আরও দেখুন 

ইরাকের প্রদেশ
বাবিল প্রদেশ

বাবিল () ইরাকের একটি প্রদেশ। এর আয়তন ৬৪৬৮ বর্গকিলোমিটার। ২০১৪ সালে প্রাক্কলিত জনসংখ্যা ২০,০০,০০০

আল হিল্লাহ শহর বাবিল প্রদেশের রাজধানী। এছাড়াও এই প্রদেশে আল মুসাইয়িব শহর এবং প্রাচীন ব্যাবিলন শহরের ধ্বংসাবশেষ অবস্থিত। ব্যাবিলন শহরের স্থানীয় নাম বাবিল থেকেই প্রদেশটির নামকরণ করা হয়েছে। ১৯৭১ সালের আগে প্রদেশটির নাম ছিল হিল্লাহ প্রদেশ। 

বাবিল প্রদেশের প্রাচীন ব্যাবিলন শহর প্রাচীনকালে বর্তমান বাগদাদের দক্ষিণে ফোরাত নদীর তীরে অবস্থিত ব্যাবিলোনিয়া রাজ্যের রাজধানী ছিল। খ্রিস্টপূর্ব ৩য় সহস্রাব্দ থেকেই এখানে মনুষ্য বসতি ছিল, তবে খ্রিস্টপূর্ব ২য় সহস্রাব্দের শুরুতে এসে ব্যাবিলনের প্রথম রাজবংশের রাজাদের অধীনে শহরটি গুরুত্বপূর্ণ হয়ে ওঠে। এই রাজবংশের বিখ্যাত ৬ষ্ঠ রাজা হাম্মুরাবি (১৭৯২-১৭৫০ খ্রিপূ) ব্যাবিলনকে এক বিশাল সাম্রাজ্যের রাজধানীতে পরিণত করেন।

আরও দেখুন 

ইরাকের প্রদেশ
বাগদাদ প্রদেশ

বাগদাদ প্রদেশ (Baghdad Governorate) () ইরাকের একটি প্রদেশ। বাগদাদ শহর ও তার আশেপাশের পৌর এলাকাগুলি নিয়ে এটি গঠিত। এদের মধ্যে আছে আল মাহমুদিয়াহ এবং আবু গারিব। প্রদেশটির আয়তন ৭৩৪ বর্গকিলোমিটার। এটি ইরাকের ক্ষুদ্রতম প্রদেশ, কিন্তু জনসংখ্যার দিক থেকে এটি প্রদেশগুলির মধ্যে প্রথম। ২০০৩ সালের প্রাক্কলিত হিসাব অনুযায়ী এই প্রদেশে প্রায় ৬৪ লক্ষ লোক বাস করেন।

আরও দেখুন 

ইরাকের প্রদেশ
বাগদাদ প্রদেশ
বাসরাহ প্রদেশ

আল বাসরাহ প্রদেশ ইরাকের একটি প্রদেশ। এর আয়তন ১৯,০৭০ বর্গ কিলোমিটার এবং ২০০৩ সালেরর প্রাক্কলিত হিসাব অনুযায়ী এই প্রদেশের জনসংখ্যা প্রায় ২৬ লক্ষ। বসরা শহর প্রদেশটির রাজধানী ও ইরাকের ২য় বৃহত্তম শহর। এই প্রদেশের অন্যান্য গুরুত্বপূর্ণ শহরগুলির মধ্যে আছে কোর্না, আজ জুবাইর, উম্ম কাসর এবং আবু আল খাসিব কুয়েতের সাথে দক্ষিণে এবং ইরানের সাথে পূর্বে প্রদেশটির সীমান্ত আছে।

আরও দেখুন 

ইরাকের প্রদেশ
দহুক প্রদেশ

দহুক (কুর্দি ভাষায়: دهۆك) ইরাকের একটি প্রদেশ। এটি ইরাকের উত্তর সীমানায় স্বায়ত্বশাসিত ইরাকি কুর্দিস্তানে অবস্থিত। দহুক শহর এর রাজধানী। এছাড়াও এখানে জাখো শহর অবস্থিত, যা ইতিহাসের বিভিন্ন সময়ে তুরস্কের সাথে সীমান্ত নির্ধারণে চেকপয়েন্ট শহর হিসেবে কাজ করেছে। ১৯৭৬ সালের পূর্বে দহুক প্রদেশের বৃহত্তর নিনাওয়া প্রদেশের (তৎকালীন মোসুল প্রদেশ) অন্তর্ভুক্ত ছিল।

১৯৯১ সালের পারস্য উপসাগরীয় যুদ্ধে দহুক শহর পরিত্যক্ত হয় এবং স্থানীয় কুর্দি জনগণের প্রতি বিদ্বেষভাবাপন্ন ইরাকি সেনাবাহিনী এটি দখলে নেয়। বর্তমানে সাদ্দাম-পরবর্তী শাসনামলে দহুক প্রদেশটি আবারও সমৃদ্ধি লাভ করছে।

আরও দেখুন

তথ্যসূত্র 

ইরাকের প্রদেশ
১৯৭৫-এ প্রতিষ্ঠিত রাষ্ট্র ও অঞ্চল
জি কার প্রদেশ

জি কার () ইরাকের একটি প্রদেশ। প্রদেশটির আয়তন ১২,৯০০ বর্গকিলোমিটার। ২০০৩ সালে প্রাক্কলিত জনসংখ্যা প্রায় ১৪ লক্ষ। আন নাসিরিয়াহ শহর প্রদেশটির রাজধানী। এছাড়াও এই প্রদেশে প্রাচীন সুমেরীয় শহর উর, এরিদু, লাগাশ এবং গির্সু-র ধ্বংসাবশেষ আছে। ১৯৭৬ সালের আগে প্রদেশটির নাম ছিল মুন্তাফিক প্রদেশ।

আরও দেখুন 

ইরাকের প্রদেশ
১৯৭৬-এ প্রতিষ্ঠিত রাষ্ট্র ও অঞ্চল
দিয়ালা প্রদেশ

দিয়ালা () ইরাকের একটি প্রদেশ। বাগদাদের উত্তর-পূর্ব দিকে শুরু হয়ে এটি ইরানীয় সীমান্ত পর্যন্ত প্রসারিত। এর রাজধানীর নাম বাকুবা। প্রদেশটির আয়তন ১৭,৬৮৫ বর্গকিলোমিটার। প্রদেশের একটি বড় অংশ দিয়ে দিয়ালা নদী প্রবাহিত হয়েছে। দিয়ালা নদী দজলা বা তাইগ্রিস নদীর একটি প্রধান উপনদী। দিয়ালা প্রদেশ দুইটি বড় নদীর সন্নিকটে অবস্থিত হওয়ার কারণে এখানে কৃষিকাজের, বিশেষত খেজুর গাছ চাষের প্রসার ঘটেছে। প্রচুর কমলা উৎপাদিত হয় বলে এটি মধ্যপ্রাচ্যের কমলা রাজধানী নামেও পরিচিত। এই প্রদেশে হামরিন পর্বতশ্রেণী অবস্থিত। ২০০৩ সালের প্রাক্কলন অনুযায়ী এখানকার জনসংখ্যা প্রায় ১৩ লক্ষ। এদের প্রায় সবাই সুন্নি আরব। তবে এখানে যথেষ্ট সংখ্যক শিয়া ও কুর্দীও বসবাস করেন। দিয়ালার স্থানীয় কাউন্সিল তিনটি রাজনৈতিক ব্লকে বিভক্ত: ঐক্যবদ্ধ শিয়া কোয়ালিশন (২১ জন), সুন্নী ইরাকি ইসলামী পার্টি (১৪ জন) এবং কুর্দিস্তান কোয়ালিশন (৭)।

আরও দেখুন 

ইরাকের প্রদেশ
কারবালা প্রদেশ

কারবালা প্রদেশ (আরবি ভাষায়:كربلاء) ইরাকের একটি প্রদেশ। এর রাজধানী কারবালা শহর। কারবালা শিয়া মুসলিম ধর্মাবলম্বীদের একটি পবিত্র তীর্থস্থান। এখানে শিয়াদের অত্যন্ত সম্মানিত ব্যক্তিত্ব ইমাম হুসেনের সমাধি অবস্থিত। শিয়া মুসলিমেরা ইরান, আফগানিস্তান ও পাকিস্তান থেকে দলে দলে এখানে তীর্থে আসেন।

সম্প্রতি মার্কিন দখলকারী সেনারা ৮ম প্রদেশ হিসেবে কারবালাকে ইরাকি সরকারের সম্পূর্ণ নিয়ন্ত্রণে দিয়ে দেয়।

তথ্যসূত্র

আরও দেখুন 

ইরাকের প্রদেশ
শিয়া ইসলাম
মায়সান প্রদেশ

মায়সান () ইরাকের একটি প্রদেশ। এটি দেশটির পূর্ব অংশে ইরানের সাথে সীমান্তে অবস্থিত। এর রাজধানী শহরের নাম আমারাহ, যেটি ফোরাত নদীর উপর অবস্থিত। প্রদেশটির দ্বিতীয় বৃহৎ লোকালয়ের নাম মাজার আল-কাবির। ১৯৭৬ সালের আগে প্রদেশটি আমারা প্রদেশ নামে পরিচিত ছিল।

মায়সানের জনগণের অধিকাংশই শিয়া মুসলিম। ইরান-ইরাক যুদ্ধের সময় এটি ছিল একটি প্রধান যুদ্ধক্ষেত্র, ফলে এখানকার জনগণের অনেকেই ক্ষয়ক্ষতি ও প্রাণহানির শিকার হন। পরবর্তীকালে ১৯৯১ সালে শিয়া অভ্যুত্থানের সময়েও এখানে প্রচুর ক্ষয়সাধন হয়। জলাময় এই প্রদেশে অনেক ঐতিহ্যবাহী জলা আরবের (Marsh Arabs) বাস।

২০০৩ সালে ইঙ্গ-মার্কিন যৌথ বাহিনী এটির নিয়ন্ত্রণ নেয়।

২০০৫ সালে মায়সান, বাসরাহ ও জি কার প্রদেশকে একত্র করে দক্ষিণ-পূর্ব ইরাকে একটি বৃহত্তর প্রদেশ গঠনের উপর আলোচনা চলছিল।

আরও দেখুন 

ইরাকের প্রদেশ
১৯৭৫-এ প্রতিষ্ঠিত রাষ্ট্র ও অঞ্চল
নাজাফ প্রদেশ

নাজাফ প্রদেশ () ইরাকের একটি প্রদেশ। প্রদেশটির আয়তন ২৮,৮২৪ বর্গকিলোমিটার। ২০০৩ সালে এর প্রাক্কলিত জনসংখ্যা ছিল ৯ লক্ষেরও বেশি। ১৯৭৬ সালের আগে প্রদেশটি দিওয়ানিয়া প্রদেশের অন্তর্ভুক্ত ছিল। বর্তমান আল মুসান্না ও আল-কাদিসিয়্যাহ প্রদেশগুলিও এই দিওয়ানিয়া প্রদেশের অংশ ছিল। দখলকারী কোয়ালিশন সেনাবাহিনী ৩য় প্রদেশ হিসেবে নাজাফকে ইরাকি পূর্ণ নিয়ন্ত্রণে হস্তান্তর করে।  

প্রদেশের রাজধানী নাজাফ শহর। আল কুফাহ এই প্রদেশের আরেকটি বড় শহর। দুইটি শহরই শিয়া মুসলিমদের পবিত্র তীর্থস্থল। এই প্রদেশের অধিকাংশ জনগণই শিয়া মুসলিম।

আরও দেখুন 

ইরাকের প্রদেশ
১৯৭৫-এ প্রতিষ্ঠিত রাষ্ট্র ও অঞ্চল
নিনাওয়া প্রদেশ

নিনাওয়া () উত্তর ইরাকে অবস্থিত ইরাকের একটি প্রদেশ। নিনাওয়াকে বাইবেলে আসিরীয় সাম্রাজ্যের নিনেভেহ শহর নামে উল্লেখ করা হয়েছে। প্রদেশটির আয়তন ৩৭,৩২৩ বর্গকিলোমিটার এবং জনসংখ্যা প্রায় ২৬ লক্ষ। মোসুল এই প্রদেশের প্রধান শহর ও রাজধানী। শহরটি দজলা বা তাইগ্রিস নদীর তীরে প্রাচীন নিনেভেহ শহরের ধ্বংসাবশেষের বিপরীত তীরে অবস্থিত। এই অঞ্চলের আরেকটি বড় শহর হল তাল আফার। ১৯৭৫ সালের আগে এই প্রদেশটি মোসুল প্রদেশ নামে অরিচিত ছিল এবং বর্তমান দহুক প্রদেশটিও এই মোসুল প্রদেশের অন্তর্গত ছিল। শহর দুইটি ২০০৩ সালের ইরাক আক্রমণের শিকার হয়, তবে তেমন ক্ষয়ক্ষতি হয় নি। ২০০৪ সালে অবশ্য শহর দুইটি মার্কিন সেনাবাহিনী এবং ইরাকি গেরিলা মুক্তিবাহিনীর রণক্ষেত্রে পরিণত হয়। গেরিলারা ফালুজার যুদ্ধশেষে নিনাওয়াতে স্থানান্তর করে।

আরও দেখুন 

ইরাকের প্রদেশ
আল মুসান্না প্রদেশ

আল মুসান্না (আরবি: المثنى) ইরাকের একটি প্রদেশ। এটি দেশটির দক্ষিণ অংশে সৌদি আরবের সীমান্তে অবস্থিত। সামাওয়াহ শহর প্রদেশটির রাজধানী। ১৯৭৬ সালের আগে শহরটি দিওয়ানিয়া প্রদেশের অংশ ছিল। তখন নাজাফ এবং আল কাদিসিয়্যাহ প্রদেশগুলিও দিওয়ানিয়া প্রদেশের অংশ ছিল।

আল মুসান্না প্রদেশে সুমেরীয় সভ্যতার প্রাচীন শহর উরুকের ধ্বংসাবশেষ অবস্থিত। এই উরুক থেকেই দেশটির ইরাক নাম এসেছে।

২০০৬ সালের ১৩ই জুলাই দখলরত ব্রিটিশ, মার্কিন ও জাপানি সেনারা ইরাক সরকারে হাতে ১ম প্রদেশ হিসেবে আল মুসান্নাকে হস্তান্তর করে।

তথ্যসূত্র

আরও দেখুন 

ইরাকের শহর
ইরাকের প্রদেশ
আল-কাদিসিয়্যাহ প্রদেশ

আল-কাসিদিয়্যাহ প্রদেশ () ইরাকের একটি প্রদেশ। এটি দেশটির কেন্দ্রভাগে অবস্থিত। আল দিওয়ানিয়াহ শহরটি এর রাজধানী। ১৯৭৬ সালের আগে প্রদেশটি আল মুসান্না ও নাজাফ প্রদেশের সাথে বৃহত্তর আদ-দিওয়ানিয়াহ প্রদেশের অংশ ছিল।

২০০৭ সালের ১১ই আগস্ট প্রদেশের গভর্নর খালিল জালিল হানজা, এবং প্রদেশের পুলিশ প্রধান রাস্তায় এক বোমা হামলায় নিহত হন।

তথ্যসূত্র

আরও দেখুন 

ইরাকের প্রদেশ
কির্কুক প্রদেশ

কির্কুক প্রদেশ, প্রাক্তন আত-তামিম প্রদেশ, ইরাকের উত্তরাঞ্চলে অবস্থিত একটি প্রদেশ। ১৯৭৬ থেক ২০০৬ সাল পর্যন্ত এটি আত-তামিম প্রদেশ () নামে পরিচিত ছিল। আত-তামিম অর্থ সরকারের মালিকানাধীন। এখানে পেট্রোলিয়াম ও প্রাকৃতিক গ্যাসের বিশাল মজুদ আছে। ১৯৭৬ সালের আগেও প্রদেশটি কির্কুক প্রদেশ নামে পরিচিত ছিল। সেসময় এটিতে পার্শ্ববর্তী আস সুলায়মানিয়াহ প্রদেশটি অন্তর্ভুক্ত ছিল। ২০০৬ সালের মধ্যভাগে বাথ পার্টি-পূর্ব কির্কুক নামটি আবার প্রতিষ্ঠিত করা হয়।

প্রদেশটির আয়তন ১০,২৮২ বর্গকিলোমিটার। ২০১১ সালের হিসাবে জনসংখ্যা ১৩,৯৫,৬১৪ জন। । কির্কুক শহর প্রদেশটির রাজধানী। প্রদেশটি চারটি জেলায় বিভক্ত। এই প্রদেশে কুর্দী, তুর্কমেন, আরব ও আসিরীয় গোত্রের লোক মিলেমিশে বাস করেন। ইরাকি তুর্কমেনরা কির্কুককে তাদের সাংস্কৃতিক কেন্দ্র হিসেবে গণ্য করে।

তথ্যসূত্র

আরও দেখুন 

ইরাকের প্রদেশ
সালাহউদ্দিন প্রদেশ

সালাহউদ্দিন () ইরাকের একটি প্রদেশ। এটি বাগদাদ শহরের উত্তরে অবস্থিত। প্রদেশটির আয়তন ২৪,৭৫১ বর্গকিলোমিটার। ২০০৩ সালে প্রদেশটির প্রাক্কলিত জনসংখ্যা ছিল ১,১৪৬,৫০০। তিকরিত শহর প্রদেশটির রাজধানী। প্রদেশটির সবচেয়ে বড় শহর হল সামারা। ১৯৭৬ সালের আগে প্রদেশটি বাগদাদ প্রদেশের অংশ ছিল।

১২শ শতকের কুর্দি নেতা সালাহউদ্দিনের নামানুসারে প্রদেশটির নামকরণ করা হয়েছে। অনেক সময় এটিকে সালাহউদ্দিন প্রদেশ নামেও ডাকা হয়।

আরও দেখুন
সালাহউদ্দিন

তথ্যসূত্র

ইরাকের প্রদেশ
সালাউদ্দিন প্রদেশ
১৯৭৫-এ প্রতিষ্ঠিত রাষ্ট্র ও অঞ্চল
সালাহুদ্দিন
আস সুলায়মানিয়াহ প্রদেশ

আস সুলায়মানিয়াহ প্রদেশ () ইরাকের একটি প্রদেশ। এটি কুর্দিস্তান অঞ্চলের অন্তর্গত একটি প্রদেশ। এর রাজধানী শহরের নামও আস সুলায়মানিয়াহ। গয়জা, আজমির, গ্লাজার্দা ও পিরামাগ্রুন পর্বতগুলি প্রদেশটিকে ঘিরে রেখেছে। এই প্রদেশে মূলত কুর্দী বংশোদ্ভূত লোকেরা বাস করেন।

তথ্যসূত্র

আরও দেখুন 

ইরাকের প্রদেশ
ওয়াসিত প্রদেশ

ওয়াসিত প্রদেশ () ইরাকের একটি প্রদেশ। এটি দেশটির পূর্বাঞ্চলে অবস্থিত। আরবি শব্দ ওয়াসিত, যার অর্থ মধ্যস্থল, থেকে এই প্রদেশটির নাম এসেছে। নামকরণটি যথার্থ কেননা প্রদেশটি বাগদাদ ও বসরা শহরের মাঝখানে দজলা বা তাইগ্রিস নদীর তীরে অবস্থিত। এই প্রদেশের রাজধানী শহর আল কুত। আল হাই ও ওয়াসিত আরও দুইটি প্রধান শহর। ১৯৭৬ সালের আগে এটি কুত প্রদেশ নামে পরিচিত ছিল।

তথ্যসূত্র

আরও দেখুন 

ইরাকের প্রদেশ
ইরাকের প্রদেশসমূহ

ইরাক ১৮টি প্রদেশে বিভক্ত। এগুলিকে ইরাকের প্রশাসনিক পরিভাষায় "মুহাফাজাহ" বলা হয়। এগুলি হল:

 বাগদাদ প্রদেশ (بغداد)
 সালাহ আদ দিন প্রদেশ (صلاح الدين)
 দিয়ালা প্রদেশ (ديالى)
 ওয়াসিত প্রদেশ (واسط)
 মায়সান প্রদেশ (ميسان)
 বাসরাহ প্রদেশ (البصرة)
 জি কার প্রদেশ (ذي قار)
 আল মুসান্না প্রদেশ (المثنى)
 আল-কাদিসিয়্যাহ প্রদেশ (القادسية)
 বাবিল প্রদেশ (بابل)
 কারবালা প্রদেশ (كربلاء)
 নাজাফ প্রদেশ (النجف)
 আল আনবার প্রদেশ (الأنبار)
 নিনাওয়া প্রদেশ (نينوى)
 দহুক প্রদেশ (دهوك)
 আর্বিল প্রদেশ (أربيل)
 আত-তামিম প্রদেশ (التاميم), বর্তমান কির্কুক প্রদেশ।
 আস সুলায়মানিয়াহ প্রদেশ (السليمانية)

ইরাকের বর্তমান প্রাদেশিকীকরণ ১৯৭৬ সালে সম্পন্ন হয়। প্রতিটি প্রদেশ অনেকগুলি কাদা বা জেলায় বিভক্ত। উত্তরের কিছু প্রদেশ নিয়ে বর্তমানে ইরাকে একটি স্বায়ত্বশাসিত এলাকা আছে যা ইরাকি কুর্দিস্তান নামে পরিচিত।

আরও দেখুন 

ইরাক
দেশের প্রথম স্তরের প্রশাসনিক উপবিভাগ
এশিয়ার দেশের প্রশাসনিক উপবিভাগ
ইরাকের প্রদেশ
দেশের প্রশাসনিক উপবিভাগের তালিকা
বাদাখশন প্রদেশ

বাদাখশন () আফগানিস্তানের একটি প্রদেশ। প্রদেশটি ২৯টি জেলা নিয়ে গঠিত। এটি আফগানিস্তানের উত্তর-পূর্ব প্রান্তে, হিন্দু কুশ পর্বতমালা এবং আমু দরিয়ার মধ্যবর্তী অঞ্চলে অবস্থিত।

তথ্যসূত্র

আরও দেখুন 

আফগানিস্তানের প্রদেশ
বাদাখশন প্রদেশ
বাদঘিজ প্রদেশ

বাদঘিজ প্রদেশ () আফগানিস্তানের ৩৪টি প্রদেশের একটি। এটি উত্তর-পশ্চিম আফগানিস্তানে, মুর্গাব নদী ও হারি রুদ নদীর অন্তর্বর্তী স্থানে অবস্থিত এবং উত্তরে সারাখ্‌স মরুভূমির প্রান্ত পর্যন্ত বিস্তৃত। প্রদেশটি ১৯৬৪ সালে হেরাত ও মেমানেহ প্রদেশের অংশবিশেষ নিয়ে গঠিত হয়। এর আয়তন ২০,৫৯১ বর্গ কিমি।

তথ্যসূত্র

আরও দেখুন 

আফগানিস্তানের প্রদেশ
বাদঘিজ প্রদেশ
১৯৬৪-এ প্রতিষ্ঠিত রাষ্ট্র ও অঞ্চল
বাগলন প্রদেশ

বাগলন () আফগানিস্তানের ৩৪টি প্রদেশের একটি। দেশের উত্তরাঞ্চলে অবস্থিত প্রদেশটির রাজধানী পুল ই খুমরি। বাগলানে সুর্খ্‌ কোটাল নামের একটি জরথুস্ট্রীয় অগ্নিমন্দির অবস্থিত।

তথ্যসূত্র

আরও দেখুন 

আফগানিস্তানের প্রদেশ
১৯৬৪-এ প্রতিষ্ঠিত রাষ্ট্র ও অঞ্চল
বাল্‌খ প্রদেশ

বাল্‌খ প্রদেশ () আফগানিস্তানের ৩৪টি প্রদেশের একটি। মাজার-ই-শরিফ প্রদেশের রাজধানী। প্রদেশের অধিকাংশ লোক তাজিক জাতির। এরপরেই আছে উজবেকরা।

তথ্যসূত্র

আফগানিস্তানের প্রদেশ
বামিয়ান প্রদেশ

বমিয়ন বা বামিয়ন প্রদেশ () আফগানিস্তানের ৩৪টি প্রদেশের একটি। এটি দেশের কেন্দ্রভাগে অবস্থিত। এর রাজধানীর নামও বামিয়ন। এখানে হাজারা শিয়া সম্প্রদায়ের লোকেদের বসবাস। এই প্রদেশের আয়তন ১৭হাজার ৪১১ বর্গকিলোমিটার।  প্রদেশটি প্রশাসনিকভাবে ৪টি জেলা ও ১টি উপজেলায় বিভক্ত (১৯৮৪ সাল)। সমগ্র প্রদেশের একমাত্র শহরাঞ্চল প্রাদেশিক রাজধানী বামিয়ান শহর। ১৯৬৪ সালে পূর্ববর্তী কাবুল ও পারোয়ান প্রদেশের অংশবিশেষ নিয়ে এই প্রদেশটি তৈরি করা হয়।

অতীতে কেন্দ্রীয় আফগানিস্তান রেশম পথের ওপরে অবস্থিত ছিল। এখানে রোমান সাম্রাজ্য, চীন, মধ্য ও দক্ষিণ এশিয়ার বণিকেরা আসা-যাওয়া করত। এখানকার শিল্পকলায় গ্রিক, পারসিক, ও বৌদ্ধধর্মের নানা শিল্পকর্মের এক অদ্বিতীয় সম্মিলন ঘটেছে। এর নাম দেয়া হয়েছে গ্রিক-বৌদ্ধ শিল্পকলা বা গান্ধার শিল্প।

আরও দেখুন 
 বামিয়ান উপত্যকা
 বামিয়ানের বুদ্ধমূর্তি
 বামিয়ান শহর

তথ্যসূত্র

আফগানিস্তানের প্রদেশ
বামিয়ান প্রদেশ
রেশম পথের উপর অবস্থিত স্থান
দায়কুন্দি প্রদেশ

দায়কুন্দি প্রদেশ () আফগানিস্তানের ৩৪টি প্রদেশের একটি। এটি একটি নতুন প্রদেশ। ২০০৪ সালের ২৮শে মার্চ ওরুজগন প্রদেশের দক্ষিণের অংশবিশেষ নিয়ে প্রদেশটি প্রতিষ্ঠা করা হয়।

প্রদেশটি কাবুল থেকে ৩১০ কিলোমিটার দূরে অবস্থিত। নিলি প্রদেশের রাজধানী। এই প্রদেশে প্রধানত হাজারা জাতির লোকেরা বাস করেন।

আরও দেখুন

তথ্যসূত্র 

আফগানিস্তানের প্রদেশ
২০০৪-এ প্রতিষ্ঠিত রাষ্ট্র ও অঞ্চল
ফারাহ প্রদেশ

ফারহ () আফগানিস্তানের ৩৪টি প্রদেশের একটি। এর রাজধানীর নামও ফারহ। ফারহ প্রদেশটি বড় পরিসরের, স্বল্প জন-অধ্যুষিত এবং ইরানের সাথে সীমান্তে অবস্থিত। এটি আফগানিস্তানের ৪র্থ বৃহত্তম প্রদেশ। এই প্রদেশে বহু প্রাচীন দুর্গের ধ্বংসাবশেষ আছে।

তথ্যসূত্র

আরও দেখুন 

আফগানিস্তানের প্রদেশ
ফারিয়ব প্রদেশ

ফারিয়ব প্রদেশ () আফগানিস্তানের ৩৪টি প্রদেশের একটি। এটি দেশের উত্তরভাগে অবস্থিত। এর রাজধানীর নাম মায়মানে।

তথ্যসূত্র

আরও দেখুন 

আফগানিস্তানের প্রদেশ
ফারিয়ব প্রদেশ
গজনি প্রদেশ

গজ্‌নি প্রদেশ () আফগানিস্তানের ৩৪টি প্রদেশের একটি। প্রদেশের রাজধানীর নাম গজনি শহর। প্রদেশটি গুরুত্বপূর্ণ কাবুল-কান্দাহার মহাসড়কের উপর অবস্থিত। ঐতিহাসিকভাবে এটি ঐ দুই শহরের মধ্যে একটি অন্তর্বর্তী বাণিজ্যকেন্দ্র হিসেবে কাজ করেছে।

তথ্যসূত্র

আরও দেখুন 

আফগানিস্তানের প্রদেশ
গজনি প্রদেশ
ঘোর প্রদেশ

গোর  () আফগানিস্তানের ৩৪টি প্রদেশের একটি। এটি আফগানিস্তানের মধ্যভাগে, সামান্য উত্তর-পশ্চিমে অবস্থিত। চাগ্‌চরন শহর এই প্রদেশের রাজধানী।

আরও দেখুন 

আফগানিস্তানের প্রদেশ
হেলমান্দ প্রদেশ

হেলমান্দ প্রদেশ () আফগানিস্তানের ৩৪টি প্রদেশের একটি। এটি আফিগানিস্তানের দক্ষিণ-পশ্চিম অংশে অবস্থিত। লাশকার গহ শহর প্রদেশের রাজধানী। এটি মূলত একটি মরুময় অঞ্চল। হেলমান্দ নদী প্রদেশের মধ্য দিয়ে প্রবাহিত হয় এবং সেচের পানি সরবরাহ করে। হেলমান্দ প্রদেশে প্রায় সাড়ে সাত লক্ষ লোকের বাস। বেশির ভাগ লোক পশতুন জাতির। এছাড়া এখানে হাজারা, বালোচি, ব্রাহুই এবং তাজিক জাতির লোকেরাও বাস করে। 

হেলমান্দ বিশ্বের বৃহত্তম আফিম-উৎপাদনকারী অঞ্চল।ছিল  

তবে ২০২১ সালে তালিবান তালেবান ক্ষমতায় আসার পর মাদক বিরোধী অভিযানের ফলে একদম শূন্যেয় নিয়ে আসে ইসলামী ইমারাত আফগানিস্তানের তালেবান সরকার

তথ্যসূত্র 

আফগানিস্তানের প্রদেশ
হেলমান্দ প্রদেশ
হেরাত প্রদেশ

হেরাত প্রদেশ () আফগানিস্তানের ৩৪টি প্রদেশের একটি। বাদগিস, ফারাহ ও গোর প্রদেশগুলির সাথে এটি দেশটির উত্তর-পশ্চিম ভাগ গঠন করেছে। হেরাত প্রদেশের রাজধানীর নামও হেরাত।

তথ্যসূত্র

আরও দেখুন 

আফগানিস্তানের প্রদেশ
জওজান প্রদেশ

জোজ্‌জন () আফগানিস্তানের ৩৪টি প্রদেশের একটি। প্রদেশটি দেশের উত্তরাঞ্চলে অবস্থিত। শেবেরগন শহর প্রদেশের রাজধানী।

আরও দেখুন 

আফগানিস্তানের প্রদেশ
কাবুল প্রদেশ

কাবুল প্রদেশ আফগানিস্তানের ৩৪টি প্রদেশের একটি। এখানে আফগানিস্তানের রাজধানী কাবুল অবস্থিত।

তথ্যসূত্র 

 
আফগানিস্তানের প্রদেশ
কান্দাহার প্রদেশ

কান্দাহার (প্রদেশ) (), ()) হচ্ছে আফগানিস্তানের ৩৪টি প্রদেশের মধ্যে একটি যা দেশটির দক্ষিণাঞ্চলে পাকিস্তানের কোল ঘেষে অবস্থিত। এটি পশ্চিমে হেলমান্দ, উত্তরে জবোল প্রদেশ ও পূর্বে ওরুজ্‌গন প্রদেশ দ্বারা ঘেরা। এই প্রদেশটির রাজধানী হচ্ছে কান্দাহার নগরী। যা আওরংবাদ নদীর তীরে অবস্থিত।

এই প্রদেশটি মূলত ১৮টি বিভাগ নিয়ে গঠিত যাতে ১ হাজারের উপরে গ্রাম রয়েছে। কান্দাহার প্রদেশে ২০১২ সালের আদমশুমারি অনুযায়ী ১১,৫১,১০০ মানুষ বাস করেন যাদের অধিকাংশই উপজাতি ও গ্রামীণ জনগোষ্ঠী। জাতি অনুসারে পশতু জাতিগোষ্ঠীর মানুষই বেশি বাস করে, তাছাড়া এখানে তাজিক, উজবেক, হাজারা ও বালুচ জাতিগোষ্ঠীর মানুষেরও বাস রয়েছে। কান্দাহার ইতিহাসে সমৃদ্ধ। এর প্রতিষ্ঠাতা হচ্ছেন মহামতি আলেকজান্ডার।

ইতিহাস

আরও দেখুন 
•	কান্দাহার

তথ্যসূত্র 

 
আফগানিস্তানের প্রদেশ
কপিসা প্রদেশ

কপিসা প্রদেশ () আফগানিস্তানের ৩৪টি প্রদেশের একটি। এটি আফগানিস্তানের উত্তর-পূর্ব অংশে অবস্থিত। মাহমুদ-ই-রাকি এর রাজধানী।

আরও দেখুন 

আফগানিস্তানের প্রদেশ
খোস্ত প্রদেশ

খোস্ত (, ) আফগানিস্তানের ৩৪ টি প্রদেশের মধ্যে একটি, যেটি দেশটির পূর্বাংশে অবস্থিত। খোস্ত প্রদেশটির পূর্ব দিক পাকিস্তানের ওয়াজিরিস্তান এবং কুর্রম দ্বারা ঘেরা। খোস্ত প্রদেশ আগে পাক্তিয়া প্রদেশের অংশ হিসাবে ব্যবহৃত হতো এবং খোস্ত পার্শ্ববর্তী বৃহত্তর অঞ্চলকে বর্তমানে লয়া পাক্তিয়া ("বৃহত্তর পাক্তিয়া") বলা হয়। খোস্ত প্রদেশের রাজধানী হিসাবে খোস্ত শহর ব্যবহৃত হচ্ছে। প্রদেশের জনসংখ্যা প্রায় ৫,৪৬,৮০০, যার বেশিরভাগই উপজাতীয় সম্প্রদায়। প্রদেশের খোস্ত বিমানবন্দর অভ্যন্তরীণ ফ্লাইট থেকে আফগানিস্তানের রাজধানী কাবুল পর্যন্ত ফ্লাইট সেবা প্রদান করছে।

ইতিহাস
১৯২৪ সালে খোস্ত প্রদেশ দক্ষিণ প্রদেশ হিসাবে পরিচিত ছিল এবং মঙ্গল পশতুন গোত্রের দ্বারা  বিদ্রোহ হয়েছিল, যেটি খোস্ত বিদ্রোহ হিসাবে পরিচিত। যদিও  উক্ত বিদ্রোহ শেষ পর্যন্ত ব্যর্থ হয় এবং ১৯২৫ সালে আফগান সরকার কর্তৃক সেটি দমন করা হয়েছিল।

তথ্যসূত্র

আরও দেখুন 
আফগানিস্তানের প্রদেশ

আফগানিস্তানের প্রদেশ
কুন্দুজ প্রদেশ

কুন্দুজ (পশতু/পার্সি ভাষায়: كندز) আফগানিস্তানের প্রদেশসমূহের অন্যতম। এর কেন্দ্রস্থল কুন্দুজ শহর, যা উত্তর আফগানিস্তানে অবস্থিত, আয়তন ৮,০৪০ বর্গ কি.মি এবং জনসংখায়া প্রায় ৮,২০,০০০। প্রকৌশলী মোহাম্মদ ওমর বর্তমানে কুন্দজ প্রদেশের গভর্নরের দায়িত্ব পালন করছেন।

আরও দেখুন 

আফগানিস্তানের প্রদেশ
১৯৬৪-এ প্রতিষ্ঠিত রাষ্ট্র ও অঞ্চল
লাঘমান প্রদেশ

লাগমন আফগানিস্তানের ৩৪টি প্রদেশের একটি। মেহতারলম এর রাজধানী শহর।

তথ্যসূত্র

আরও দেখুন 

আফগানিস্তানের প্রদেশ
লগার প্রদেশ

লগার প্রদেশ (পশতু/) আফগানিস্তানের ৩৪ টি প্রদেশের মধ্যে একটি, যেটি দেশের পূর্ব অঞ্চলে অবস্থান করছে। বিভাগটি সাত জেলা নিয়ে গঠন করা হয়েছে এবং প্রায় একশোর উপরে গ্রাম রয়েছে। পোল-ই আলম হচ্ছে প্রদেশটির রাজধানী শহর।

২০১৩ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ৩৭৩,১০০ জন এর মত। এটি একটি বহুজাতিক উপজাতীয় সম্প্রদায় বসবাসকারি প্রদেশ হিসেবে বলা যায়, যেখানে প্রায় ৬০% পশতুন এবং বাকি তাজিক ও হাজারা সম্প্রদায়ের লোকজনের বসবাস।

তথ্যসূত্র

বহিঃসংযোগ 

লগার জেলা ولایت لوگر 

আফগানিস্তানের প্রদেশ
লগার প্রদেশ
নানগারহর প্রদেশ

নানগারহর () আফগানিস্তানের ৩৪টি প্রদেশের একটি। এটি আফগানিস্তানের পূর্ব অংশে অবস্থিত। জালালাবাদ শহর এর রাজধানী। এখানে ১০ লক্ষেরও বেশি লোক বাস করে। পশতুরা এখানকার সংখ্যাগরিষ্ঠ জাতি।

তথ্যসূত্র

আরও দেখুন 

আফগানিস্তানের প্রদেশ
নিমরুজ প্রদেশ

নিমরুজ প্রদেশ (পশতু ভাষায়: نیمروز) আফগানিস্তানের ৩৪টি প্রদেশের একটি। এটি দেশের দক্ষিণ-পশ্চিমে ইরান ও পাকিস্তানের বেলুচিস্তান প্রদেশের সাথে সীমান্তে অবস্থিত। এটি আফগানিস্তানের সবচেয়ে জনবিরল প্রদেশ। এর ৪১ হাজার বর্গকিলোমিটার এলাকায় মাত্র দেড় লক্ষ লোক বাস করে। এখানে মূলত বেলুচি জাতির লোকের বাস। তবে পশতুনরাও এখানে বাস করে। প্রদেশের এক বিরাট জায়গা জুড়ে দাশতি মার্গো নামের মরুভূমিটি অবস্থিত।

বহিঃসংযোগ 

 Nimroz Province by Naval Postgraduate School

তথ্যসূত্র 

আফগানিস্তানের প্রদেশ
নুরিস্তান প্রদেশ

নূরিস্তান আফগানিস্তানের ৩৪টি প্রদেশের মধ্যে একটি। এটি আফগানিস্তানের পূর্বাঞ্চলে অবস্থিত।

তথ্যসূত্র

আরও দেখুন 

আফগানিস্তানের প্রদেশ

ml:നൂറിസ്ഥാന്‍
সূরা নাস

সূরা আন-নাস (; মানবজাতি) মুসলমানদের ধর্মীয় গ্রন্থ কুরআনের ১১৪ তম এবং সর্বশেষ সূরা; এর আয়াত, অর্থাৎ বাক্য সংখ্যা ৬ এবং রূকু, তথা অনুচ্ছেদ সংখ্যা ১। সূরা আন-নাস মদীনায় অবতীর্ণ হয়েছে; যদিও কোন কোন বর্ণনায় একে মক্কায় অবতীর্ণ হিসাবে উল্লেখ করা হয়। এর ছয় আয়াতে  শয়তানের অনিষ্ট থেকে সুরক্ষার জন্য সংক্ষেপে আল্লাহর নিকট  প্রার্থণা করা হয়। এই সূরাটি এবং এর পূর্ববর্তী সূরা আল-ফালাককে একত্রে মু'আওবিযাতাইন (আল্লাহর কাছে আশ্রয় চাওয়ার দু'টি সূরা) নামে উল্লেখ করা হয়। অসুস্থ অবস্থায় বা ঘুমের আগে এই সূরাটি পড়া একটি ঐতিহ্যগত সুন্নত।

নামকরণ 
সূরা আল-ফালাক ও সূরা আন-নাস আলাদা আলাদা সূরা হলেও এদের পারস্পরিক সম্পর্ক এত গভীর ও উভয়ের বিষয়বস্তু পরস্পরের সাথে এত বেশি নিকট সম্পর্কিত যে এদেরকে একত্রে “মু’আওবিযাতাইন” (আল্লাহর কাছে আশ্রয় চাওয়ার দু’টি সূরা) নামে ডাকা হয়; আর এই সূরা দু’টি নাযিলও হয়েছে একই সাথে একই ঘটনার পরি-প্রেক্ষিতে।

শানে নুযূল 
সূরা ফালাক ও পরবর্তী সূরা আন নাস একই সাথে একই ঘটনায় অবতীর্ণ হয়েছে। মুসনাদে আহমদে বর্ণিত আছে, জনৈক ইহু্দী রসূলুল্লাহ্‌ (সাঃ)- এর উপর জাদু করেছিল। ফলে তিনি অসুস্থ হয়ে পড়েন। জিবরাঈল আগমন করে সংবাদ দিলেন যে, জনৈক ইহু্দী জাদু করেছে এবং যে জিনিসে জাদু করা হয়েছে, তা অমুক কুপের মধ্যে আছে। রসূলুল্লাহ্‌  লোক পাঠিয়ে সেই জিনিস কূপ থেকে উদ্ধার করে আনলেন। তাতে কয়েকটি গিরু ছিল। তিনি এই সূরা দুটি পড়ে ফুক দেওয়ায় গিরুগুলো সাথে সাথে খুলে যায় এবং তিনি সম্পূর্ণ সুস্থ হয়ে শয্যা ত্যাগ করেন।

হযরত আয়েশা থেকে বর্ণিত আছে, রসূলুল্লাহ্‌ - এর উপর জাদু করলে তার প্রভাবে তিনি মাঝে মাঝে দিশেহারা হয়ে পড়তেন এবং 
যে কাজটি করেননি, তাও করেছেন বলে অনুভব করতেন। একদিন তিনি হযরত আয়েশা -কে বললেনঃ আমার রোগটা কি, আল্লাহ্ তা'আলা তা আমাকে বলে দিয়েছেন। (স্বপ্নে) দুব্যক্তি আমার কাছে আসল এবং একজন শিয়রের কাছে ও অন্যজন পায়ের কাছে বসে গেল। শিয়রের কাছে উপবিষ্ট ব্যক্তি অন্য জনকে বলল, তাঁর অসুখটা কি? অন্যজন বললঃ ইনি জাদুগ্রস্ত। প্রথম ব্যক্তি জিজ্ঞেস করলঃ কে জাদু করেছে? উত্তর হল, ইহুদীদের মিত্র মুনাফিক লবীদ ইবনে আ'সাম জাদু করেছে। আবার প্রশ্ন হলঃ কি বস্তুতে জাদু করেছে? উত্তর হল, একটি চিরুনীতে। আবার প্রশ্ন হল, চিরুনীটি কোথায়? উত্তর হল, খেজুর ফলের আবরণীতে 'বির যরোয়ান' কূপে একটি পাথরের নিচে চাপা দিয়ে রাখা হয়েছে। অতঃপর রসূলুল্লাহ্‌  তিনি কূপে গেলেন এবং বললেনঃ স্বপ্নে আমাকে এই কূপই দেখানো হয়েছে। অতঃপর চিরুনীটি সেখান থেকে বের করে আনলেন।

আয়াতসমূহ ও অর্থ 
  বিসমিল্লাহির রাহমানির রাহিমপরম করুণাময় অতি দয়ালু আল্লাহর নামে।
  ক্বুল আউযু বিরাব্বিন নাস। বলুন, আমি আশ্রয় গ্রহণ করছি মানুষের পালনকর্তার
  মালিকিন্নাস। মানুষের অধিপতির।
  ইলাহিন্নাস।মানুষের মা'বুদের।
  মিন শাররীল ওয়াস ওয়াসিল খান্নাস। তার অনিষ্ট থেকে, যে কুমন্ত্রণা দেয় ও আত্মগোপন করে।
  আল্লাযি ইউওয়াস ইসু ফী সুদুরিন্নাস। যে কুমন্ত্রণা দেয় মানুষের অন্তরে।
  মিনাল জিন্নাতি ওয়ান নাস। জ্বিনের মধ্য থেকে অথবা মানুষের মধ্য থেকে।

হাদিস 
 আবু দাউদ, তিরমিযী ও নাসায়ীর এক দীর্ঘ রেওয়ায়েতে রসুলুল্লাহ  বলেনঃ 
 সহীহ মুসলিমে ওকবা ইবনে আমের -এর বর্ণিত হাদীসে রসূলুল্লাহ  বলেনঃ 
 এক সফরে রসূলুল্লাহ  ওকবা ইবনে আমেন -কে সূরা ফালাক এবং সূরা নাস পাঠ করালেন, অত:পর মাগরিবের নামাযে এ সূরাদ্বয়ই তেলাওয়াত করে বললেনঃ  অন্য হাদীসে তিনি প্রত্যেক নামাযের পর সূরাদ্বয় পাঠ করার আদেশ করেছেন। - (আবু দাউদ, নাসায়ী)
 হযরত আবদুল্লাহ ইবনে হাবীব  বর্ণনা করেন,  - (মাযহারী)

তথ্যসূত্র

বহিঃসংযোগ 

 ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ।
 কোরআন শরীফ.অর্গ।

সূরা